عبدالمتین چودھری

عبد المتین چودھری جنھیں کولا میا اور لقب جنار داین ہات (انگریزی میں جناح کا دایاں ہاتھ) کے نام سے بھی جانا جاتا ہے، ایک پاکستانی بنگالی ٹریڈ یونینسٹ، صحافی، سیاست دان اور مشرقی بنگال کے نمائندے کی حیثیت سے پاکستان کی آئین ساز اسمبلی کے رکن تھے۔

 ابتدائی زندگی اور تعلیم 
عبد المتین چودھری 13 فروری 1895 کو اس وقت کے صوبہ آسام، ضلع سلہٹ میں بھدیسور پرگنہ کے فتح خانی محلہ میں ایک بنگالی مسلمان خاندان میں پیدا ہوئے تھے۔ ان کے والد عبد الکریم چودھری پولیس میں سب انسپکٹر تھے اور ان کی والدہ حبیب النساء خاتون ایک گھریلو خاتون تھیں۔ چودھری کا خطاب ان کے آبا و اجداد دوست محمد کو مغل بادشاہ اورنگ زیب نے دیا تھا۔ 

انھوں نے اپنی ثانوی تعلیم حبی گنج گورنمنٹ ہائی اسکول میں مکمل کی جہاں انھوں نے 1912 میں فرسٹ ڈویژن حاصل کیا۔ اس کے بعد انھوں نے سلہٹ کے مراری چند کالج میں تعلیم حاصل کی جہاں انھوں نے 1914 میں انٹرمیڈیٹ آرٹس کا امتحان پاس کیا۔ 1916 میں عبد المتین چودھری نے علی گڑھ کے محمدن اینگلو اورینٹل کالج (بعد میں علی گڑھ مسلم یونیورسٹی) سے گریجویشن کیا۔ انھوں نے 1919 میں رپون کالج، کلکتہ سے بیچلر آف لا بھی مکمل کیا۔ Shibly, Atful Hye (2011). Abdul Matin Chaudhury (1895-1948) Trusted Lieutenant of Mohammad Ali Jinnah (First ed.). Dhaka: Juned A. Choudhury. pp. 1–156. ISBN 978-984-33-2323-1. 

 سیاسی کیریئر 
عبد المتین چودھری نے مختصر وقت کے لیے وکالت کی لیکن جلد ہی 1921 میں خلافت تحریک میں شامل ہو کر سیاست میں سرگرم ہو گئے۔ 1923 میں انھوں نے سوراج پارٹی میں شمولیت اختیار کی اور سبھاش چندر بوس کے کہنے پر، اس کے اراکین کو سلہٹ میں منظم کرنا شروع کیا۔ 1925 میں پارٹی کے بانی چترنجن داس کی موت کے بعد عبد المتین چودھری نے اپنی وابستگی مہاتما گاندھی کی قیادت میں انڈین کانگریس پارٹی سے کر لی۔ Shibly, Atful Hye (2011). Abdul Matin Chaudhury (1895-1948) Trusted Lieutenant of Mohammad Ali Jinnah (First ed.). Dhaka: Juned A. Choudhury. pp. 1–156. ISBN 978-984-33-2323-1.

عبد المتین چودھری نے فروری 1938 سے فروری 1946 کے درمیان آسام کی صوبائی حکومت میں چار دفعہ وزیر کی حیثیت سے خدمات انجام دیں، اس دوران سر سید محمد سعداللہ وزیر اعظم تھے۔

 صحافت 
1921ء میں چودھری صاحب نے ہفت روزہ سلہٹ کرونیکل میں خلافت تحریک کی حمایت میں ایک مضمون لکھا۔ برطانوی حکومت نے اسے باغیانہ سمجھا اور انھیں ایک سال قید کی سزا سنائی جو انھوں نے سلہٹ جیل میں کاٹی۔ 1923ء میں وہ محمد اکرم خان کے ہفت روزہ محمدی کے چیف ایڈیٹر رہے۔ اس کے بعد وہ کلکتہ کے ڈیلی فارورڈ (چترنجن داس کا اخبار) میں طویل عرصے تک اسسٹنٹ ایڈیٹر رہے۔ 1926ء سے 1927ء تک وہ بمبئی کرونیکل کے ایڈیٹوریل بورڈ کا حصہ رہے۔ 1932ء میں انھوں نے بنگلہ زبان کا ہفت روزہ اخبار جگ بھری قائم کیا جو 2024ء تک) روزنامے کی شکل میں شائع ہوتا رہا۔ 1939ء میں انھوں نے انگریزی زبان کا ہفت روزہ دی ایسٹرن ہیرالڈ بھی شائع کیا۔

 ٹریڈ یونینزم 
قید کی سختی کے اثرات سے نکلنے کے لیے عبد المتین چودھری شیلانگ گئے جو اس وقت آسام کا دار الحکومت تھا۔ وہاں انھوں نے خانساموں (یورپی گھرانوں کے مرد گھریلو باورچی) کو منظم کرنے کی کوشش کی جسے آسام میں ٹریڈ یونین بنانے کی پہلی کوشش کہا گیا ہے۔ ڈپٹی کمشنر نے انھیں 24 گھنٹے کے نوٹس کے ساتھ شیلانگ سے نکال دیا۔Shibly, Atful Hye (2011). Abdul Matin Chaudhury (1895-1948) Trusted Lieutenant of Mohammad Ali Jinnah (First ed.). Dhaka: Juned A. Choudhury. pp. 1–156. ISBN 978-984-33-2323-1. 

 انتقال 
عبد المتین چودھری کا انتقال 28 دسمبر 1948 کو ہوا۔ انھیں کراچی کے تاریخی میوہ شاہ قبرستان میں دفنایا گیا۔

 حوالہ جات 

زمرہ:ایشیائی نژاد بنگلہ دیشی شخصیات
زمرہ:پاکستانی ارکان قومی اسمبلی 1947ء تا 1954ء
زمرہ:جامعہ علی گڑھ کے فضلا
زمرہ:علی گڑھ یونیورسٹی کے طالب علم
زمرہ:ہندوستان کی مرکزی قانون ساز اسمبلی کے اراکین
زمرہ:1895ء کی پیدائشیں
زمرہ:1948ء کی وفیات